Source: http://docplayer.hu/1431869-Elnok-ur-a-joggyakorlat-elemzo-csoportban-valo-reszvetelre-felkerte.html
Timestamp: 2018-01-21 11:10:52
Document Index: 7965434

Matched Legal Cases: ['Kúria ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Bíróság ', 'Kúria ', 'Bíróság ', 'Bíróság ', 'bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'Kúria ', 'Bíróság ', 'bíróság ', 'bíróság ', 'Bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

Elnök úr a joggyakorlat-elemző csoportban való részvételre felkérte - PDF
Elnök úr a joggyakorlat-elemző csoportban való részvételre felkérte
Download "Elnök úr a joggyakorlat-elemző csoportban való részvételre felkérte"
1 2012.El.II.F.1/27.szám A megváltozott munkaképességű személyek társadalombiztosítási ellátásairól szóló rendelkezések alkalmazásakor az országos joggyakorlat-elemzés során felmerült kérdések I. Dr. Darák Péter úrnak, a Kúria elnökének döntése alapján a Bszi ában foglalt rendelkezésekre tekintettel felállításra került a rokkantsági nyugellátással kapcsolatos ítélkezési gyakorlat elemzése céljából a joggyakorlat-elemző csoport. Elnök úr a joggyakorlat-elemző csoportban való részvételre felkérte dr. Patassyné dr. Dualszky Katalin kúriai bírót, dr. Magyarfalvi Katalin kúriai bírót, dr. Fekete Zsuzsanna ny. legfelsőbb bírósági tanácselnököt, Jászberényiné dr. Farkas Katalin bírót, a Győri Munkaügyi Bíróság elnökét, dr. Varga Rita bírót, a Kaposvári Munkaügyi Bíróság elnökét és dr. Berke Gyula egyetemi docenst, a Pécsi Tudományegyetem Állam- és Jogtudományi Kar dékánját. A joggyakorlat-elemző csoport vezetésével dr. Zanathy János kúriai bírót, az Mfv.III. tanács elnökét bízta meg. A joggyakorlat-elemző csoport alakuló ülését április 12. napján tartotta meg, majd ezt követően június 21-én és november 7. és január 23. napján tartott ülést. A joggyakorlat-elemző csoport egyhangú döntése alapján a joggyakorlatelemzés módszeréül a jogerősen befejezett bírósági ügyek tanulmányozását határozta meg.
2 - 2 - Az előzőekre tekintettel a csoport vezetője április 17-én megkereste az ország munkaügyi bíróságainak elnök asszonyait és elnökeit azzal, hogy április 30-áig a munkaügyi bíróságokon jogerősen befejezett, a rokkantsági ellátással kapcsolatos ügyekből 3-5 db-ot amelyek a jogalkalmazás során problémát vetettek fel, illetőleg a bíróságon tipikusnak tekinthetők terjesszék fel a Kúriára. A Szombathelyi Munkaügyi Bíróság, a Tatabányai Munkaügyi Bíróság, a Veszprémi Munkaügyi Bíróság és a Székesfehérvári Munkaügyi Bíróság jogerősen befejezett ügyeit Jászberényiné dr. Farkas Katalin elnök asszony a Győri Munkaügyi Bíróság aktáival együtt vizsgálta. A Pécsi Munkaügyi Bíróság, a Szekszárdi Munkaügyi Bíróság, a Zalaegerszegi Munkaügyi Bíróság és a Kaposvári Munkaügyi Bíróság jogerősen befejezett ügyeit dr. Varga Rita elnök asszony, a Kaposvári Munkaügyi Bíróság elnöke vizsgálta. A Szegedi Munkaügyi Bíróság, a Gyulai Munkaügyi Bíróság és a Szolnoki Munkaügyi Bíróság befejezett ügyeit dr. Magyarfalvi Katalin kúriai bíró vizsgálta. A Fővárosi Munkaügyi Bíróság, az Egri Munkaügyi Bíróság, a Nyíregyházi Munkaügyi Bíróság, a Debreceni Munkaügyi Bíróság és a Kecskeméti Munkaügyi Bíróság jogerősen befejezett ügyeit dr. Patassyné dr. Dualszky Katalin kúriai bíró vizsgálta. A Budakörnyéki Munkaügyi Bíróság, a Miskolci Munkaügyi Bíróság és a Salgótarjáni Munkaügyi Bíróság jogerősen befejezett ügyeit Dr. Fekete Zsuzsanna ny. tanácselnök asszony vizsgálta. A joggyakorlat-elemző csoportot közvetlenül megkereste az ítélkezés során felmerült problémákkal kapcsolatosan Dr. Szőke Zoltán címzetes törvényszéki bíró, a Szombathelyi Munkaügyi Bíróság elnöke, dr. Tass Edina a Nyíregyházi Munkaügyi Bíróság mb. elnöke, Oltárczyné dr. Beke Ágnes a Veszprémi Munkaügyi Bíróság elnöke és dr. Kámán Éva a Zalaegerszegi Munkaügyi Bíróság elnöke.
3 - 3 - A joggyakorlat-elemző csoport a Kúria Mfv.III. tanácsának tagjai révén a vizsgálatba bevonta azokat az ügyeket is, amelyekben a Legfelsőbb Bíróságnak felülvizsgálati eljárás keretében elvi kérdésekben kellett állást foglalnia. A joggyakorlat-elemző csoport az alábbi jogszabályi rendelkezések alkalmazási-értelmezési gyakorlatát vizsgálta a társadalombiztosítási nyugellátásról szóló évi LXXXI. törvény (Tny.); a Tny. végrehajtásáról szóló 168/1997. (X.6.) Korm. rendelet; a rehabilitációs járadékról szóló évi LXXXIV. törvény (Rjtv.) az egészségkárosodott személyek szociális járadékairól szóló 387/2007. (XII. 23.) Korm. rendelet (Ekr.); az Országos Rehabilitációs és Szociális Szakértői Intézetről, valamint eljárásának részletes szabályairól szóló 213/2007.(VIII.7.) Korm. rendelet (Kr1.); a Nemzeti Rehabilitációs és Szociális Hivatalról, valamint eljárásának részletes szabályairól szóló 331/2010.(XII.27.) Korm. rendelet (Kr2.); a komplex rehabilitációról szóló 321/2007. (XII.5.) Korm. rendelet (Kr3.) a polgári perrendtartásról szóló évi III. törvény (Pp.) 2. (1) bekezdés, 3. (2) (3) bekezdés, 121. (1) bekezdés, 141. (2) (6) bekezdés, 164. (1) bekezdés, 177., 183., 215., 206. (1) bekezdés, 330. (2) bekezdés, 336/A. (2) bekezdés, a közigazgatási hatósági eljárás és szolgáltatás általános szabályairól szóló évi CXL. törvény (Ket.) , 50., 57.
4 - 4 - II. A szabályozás változásai A rokkant és a megváltozott munkaképességű személyek társadalombiztosítási és szociális ellátásaira vonatkozó szabályozás január 1-től jelentősen átalakult. A korábbi szabályozás szerint az ellátásokra való jogosultságnak egyebek mellett feltételét képezte, hogy az igénylő, illetve az ellátásban részesülő személy meghatározott mértékű munkaképesség-csökkenéssel rendelkezzen, amelyet a társadalombiztosítási szerveknek orvos szakértői szerv (Országos Egészségbiztosítási Pénztár Országos Orvosszakértői Intézete) szakvéleményének beszerzésével, a társadalombiztosítási határozatok felülvizsgálata iránti perekben eljáró bíróságoknak pedig igazságügyi orvosszakértő bevonásával kellett tisztázniuk. A január 1-től hatályos jogszabályok a rokkantsági nyugdíjra, baleseti rokkantsági nyugdíjra, egyes hozzátartozói nyugellátásokra, rehabilitációs járadékra, egészségkárosodott személyek szociális járadékaira (rendszeres szociális járadék, átmeneti járadék, bányász dolgozók egészségkárosodási járadék), baleseti járadékra, rokkantsági járadékra való jogosultságot egészségkárosodáshoz kötötték. A jogalkotó egyes ellátásoknál, új jogosultsági feltételeket meghatározva bonyolult kritériumrendszer alapján, ún. komplex minősítés keretében értékelni rendelte az igénylő szakmai munkaképességét, rehabilitálhatóságát (irány, szükségleget, szükséges időtartam) is. Az új minősítési és ellátási rendszer célul tűzte ki a megváltozott munkaképességű személyek elhelyezkedésének, a munkaerő-piacra való visszavezetésének elősegítését, szakmai munkaképességének helyreállítását. A szakértői szerveknek vizsgálniuk kellett az érintettek foglalkoztatási előzményeit (képzettség, szakmai gyakorlat), munkaerő-piaci helyzetét, szociális szükségleteit, családi körülményeit, környezeti adottságait, stb. Az ellátásokra való jogosultság feltételeit a társadalombiztosítási szerveknek december 31-ig az ORSZI, január 1-től az NRSZH bevonásával, szeptember 30-ig szakvélemény, ezt követően szakhatósági állásfoglalás beszerzésével kellett tisztáznia. A komplex minősítést külön jogszabályban (Kr1., Kr.2.) meghatározott szakértői eljárás keretében orvos-,
5 - 5 - foglalkoztatási és szociális szakértőkből álló bizottság végezte, a szakhatósági állásfoglalások a bizottságok által elkészített szakvéleményeken alapultak. Az egészségkárosodás, szakmai munkaképesség véleményezése a WHO által kidolgozott új minősítési rendszer, a funkcióképesség, fogyatékosság és egészség nemzetközi osztályozása (FNO) alapján, a komplex minősítés a Kr3. alapján történt, a komplex rehabilitációval összefüggésben felmerülő foglalkoztatási és szociális rehabilitációs szükségleteket és a hozzájuk kapcsolódó rehabilitációs szolgáltatásokat a Kr3. melléklete, az orvosi rehabilitációs szükségleteket az egészségügyről szóló évi CLIV. törvény tartalmazta. A társadalombiztosítási szervek döntésük meghozatala során a rehabilitációs szakértői szerv szakvéleményétől, szakhatósági állásfoglalásától nem térhettek el. Az ORSZI, illetve az NRSZH a október 1. után indult, vagy megismételt eljárásokban hozott határozatok felülvizsgálata iránti a perek jelenős részében az alperes perbehívása alapján beavatkozóként részt vett a perben [Pp (6) bekezdés]. Az ismertetett jogszabályi változások miatt az egészségkárosodáson alapuló ellátások tárgyában hozott társadalombiztosítási határozatok felülvizsgálata iránti perekben a munkaügyi bíróságoknak számos új kérdésben kellett állást foglalniuk. A bizonyítási eljárás bonyolultabbá, a peres eljárás hosszadalmasabbá vált. A rehabilitálhatóságról foglalkoztatási és szociális szakértők bevonása nélkül nem lehetett döntést hozni. A beavatkozóként eljáró szakhatóság a tárgyalásokon csak elvétve jelent meg, a perben beszerzett szakvéleményeket, kiegészítő szakvéleményeket, illetve a tárgyaláson meghallgatott szakértők nyilatkozatait szakkérdésekben vitató beadványok alapján a bíróságok számos esetben kényszerültek a tárgyalások elhalasztására.
6 - 6 - III. A társadalombiztosítási perekben felmerült jogalkalmazás problémái Rokkantság, egészségkárosodás, rehabilitálhatóság A bírósági jogalkalmazásban a legtöbb probléma azon ellátásokra való jogosultság elbírálása során merült fel, amelyekről a társadalombiztosítási szerveknek a rehabilitálhatóság vizsgálatával, komplex minősítés eredményeként kellett dönteniük. Egyes bíróságok a perben a rehabilitálhatóságot azzal az érveléssel, hogy a Kr1., illetve a Kr2. rendelkezései a közigazgatási eljárás során lefolytatott szakértői bizonyításra irányadók, kizárólag orvosszakértői bizonyítás útján tisztázhatónak tartották. Volt olyan anyagi és eljárásjogi szabályok [Tny. 36/A. (1) bekezdés a) pont ab) alpont, 72. (1) bekezdés, Kr1. 4. (1) bekezdés] együttes értelmezéséből levezetett álláspont, amely szerint az össz-szervezeti egészségkárosodás és a szakmai munkaképesség a perben szakértői bizonyítás útján vizsgálható, a rehabilitálhatóság azonban nem. Ennek indoka, hogy a rehabilitáció nem javasolt feltételt a Tny. többlet tényállási elemként tartalmazza, a feltételnek a rehabilitációs szakértői szerv szakhatósági állásfoglalása alapján kell teljesülnie. A Legfelsőbb Bíróság nem osztotta ezt az álláspontot. Az EBH számú elvi határozatban leszögezte, hogy a rokkantság feltételeiről kiadott szakhatósági állásfoglalások szakmai tartalmi helyessége a társadalombiztosítási határozat felülvizsgálata iránti perben szakértői bizonyítás útján vizsgálható. A Tny. és a Kr1., Kr2. rendelkezései a vitatott körben sem zárják el a bíróságot a szakhatósági állásfoglalások megalapozottságának vizsgálatától, amely értelmezést a Ket. 44. (9) bekezdése (amelynek értelmében a szakhatósági állásfoglalás a határozat elleni jogorvoslat keretében támadható), valamint az Alkotmány 50. (2) bekezdése és 57. (1) bekezdése (a közigazgatási határozatok érdemi felülvizsgálatához való jog) is alátámaszt. A rokkantság meghatározásával, a rehabilitáció vizsgálatával összefüggő problémák leggyakrabban a Tny. 36/A. (1) bekezdés a) pont ab) alpontja, valamint az Rjtv. és az Ekr. alkalmazása kapcsán merültek fel. A Tny. fenti
7 - 7 - rendelkezése értelmében rokkantsági nyugdíjra jogosult, akinek az egészségkárosodása százalékos mértékű, ezzel összefüggésben a jelenlegi vagy az egészségkárosodását megelőző munkakörében, illetve a képzettségének megfelelő más munkakörben való foglalkoztatásra rehabilitáció nélkül nem alkalmas, azonban a rehabilitációs szakértői szerv szakvéleménye alapján rehabilitációja nem javasolt [az aa)-bb) pontok szerinti ismérvek valamelyikének megfelelő személy, a továbbiakban: rokkant]. A folyósított ellátást meg kellett szüntetni, ha a nyugdíjas már nem minősült rokkantnak. A társadalombiztosítási szervek az igénybejelentést az egészségkárosodásra előírt mérték hiányában elutasító határozataikban rendszerint rögzítették azokat a megállapításokat is, amelyeket a szakértői szervek a komplex minősítési eljárásban a rehabilitálhatóságra nézve tettek. Az elutasítás indoka minden esetben a Tny. 36/A. (1) bekezdés a) pont ab) alpont első fordulatában írt feltétel hiánya volt, a rehabilitálhatósággal kapcsolatos megállapítás az 50% alatti egészségkárosodásra vonatkozott, a határozatban rögzítettek alapján azonban az igénylő, ellátásban részesülő jogosulttá válhatott más ellátásokra. A jogosultságot az előírt egészségkárosodási mérték hiányában megszüntető határozatokban ilyen megállapítások általában nem szerepeltek. Egyes bíróságok az egészségkárosodás orvosszakértői bizonyítás útján történt tisztázása, az 50%-ot elérő, meghaladó mérték megállapítása után a határozatokat megváltoztatták és megállapították, hogy az igénylő jogosult az ellátásra. Más esetekben az igazságügyi orvosszakértőt nyilatkoztatták és véleménye alapján állást foglaltak a rehabilitálhatóság kérdésében is. Voltak bíróságok, amelyek helyesen az 50%-ot elérő, illetve azt meghaladó mértékű egészségkárosodás megállapítása után a társadalombiztosítási határozatokat hatályon kívül helyezték és az elsőfokú szervet az orvosi, foglalkoztatási és szociális szempontú rehabilitálhatóság körében új eljárásra kötelezték. A Legfelsőbb Bíróságnak a Tny. 36/A. (1) bekezdés a) pont ab) alpontja, a Pp (1) bekezdése, 206. (1) bekezdése, a, az igazságügyi szakértői szakterületekről, valamint az azokhoz kapcsolódó képesítési és egyéb szakmai feltételekről szóló 9/2006. (II. 27.) IM rendelet 2. számú mellékletének alkalmazása során viszonylag korán, már ben, és azt követően is számos ügyben volt alkalma állást foglalni a fenti kérdésekben, jogértelmezését a bíróságok nagy többsége elfogadta (Mfv.III /2009/5., /2009/4., /2009/3., /2009/4., /6., /2010/3., /2010/ /2011/3., stb.).
8 - 8 - Ezekben a határozatokban a Legfelsőbb Bíróság a munkaügyi bíróságok számára az alábbiak szerint adott iránymutatásokat. A Tny. 36/A. (1) bekezdés a) pont ab) alpont első fordulata csupán a rokkantság megállításának egyik feltételét szabályozza, e feltétel teljesülése önmagában nem ad alapot az ellátásra való jogosultság megállapítására. A Pp (1) bekezdése alapján a bíróság a perben releváns szakkérdés megválaszolásához megfelelő szakértelemmel rendelkező szakértőt köteles kirendelni. A Legfelsőbb Bíróság a Tny. 36/A. (1) bekezdése a) pont ab) alpontja, a Pp a és a Kr. rendelkezéseinek értelmezése során korábban már rámutatott arra, hogy a rokkantság törvényi feltételeinek fennállása kizárólag orvosszakértői bizonyítás útján nem tisztázható és dönthető el (Mfv.III /2009/3., Mfv.III /2010/4.). A rokkantság vizsgálata során az érintett személy szakmai munkaképességét, rehabilitálhatóságát mind a közigazgatási eljárásban, mind a közigazgatási (társadalombiztosítási) határozat felülvizsgálata iránti perben, azonos kritériumok, orvosi, szociális és foglalkoztatási szempontok alapján kell megítélni. A perben az össz-szervezeti egészségkárosodás mértékének tisztázásához elegendő (más szakértő bevonását nem is indokolja) orvosszakértő véleményének beszerzése, a rehabilitálhatóság kérdésében, a közigazgatási eljárásban beszerzett komplex szakvélemény/szakhatósági állásfoglalás megalapozottságáról azonban a közigazgatási eljárásban véleményt adókéval azonos szakértelemmel rendelkező szakértők bevonásával, azonos kérdések vizsgálatával lehet és kell dönteni (Mfv.III /2009/3., Mfv.III /2010/3., Mfv.III /2010/4.). A rokkantsági nyugdíjra való jogosultságról az egészségkárosodás mértékére vonatkozó orvosszakértői vélemény alapján nem lehet döntést hozni. A Tny. 36/A. (1) bekezdés a) pont ab) alpont második fordulatában írt feltételekre vonatkozóan azonban a perben további szakértői bizonyítás elrendelése szükségtelen volt. A társadalombiztosítási szervek a felperes 50%-ot elérő egészségkárosodásához mért rehabilitálhatóságát eljárásuk során nem vizsgálták, a bíróságnak így a rehabilitálhatóságra vonatkozóan
9 - 9 - nem állt rendelkezésére olyan vélemény, amelynek megalapozottságát szakértői bizonyítás elrendelése útján kellett volna vizsgálnia. A Legfelsőbb Bíróság utalt a korábbi határozataiban tett megállapítására: amennyiben a perben lefolytatott bizonyítás eredményeképpen az egészségkárosodás mértéke az alperesi eljárásban megállapítotthoz képest a jogosultságot befolyásolóan eltérően került megállapításra, úgy a rehabilitálhatóság kérdésében nem mellőzhető a közigazgatási szerv új eljárásra kötelezése az egészségkárosodás jogerős ítéletben megállapított mértékét alapul véve (pl. Mfv.III /2009/5., Mfv.III /2010/4.). A rehabilitáció kérdésében a munkaügyi bíróság nem rendelhet el bizonyítást és hozhat döntést, ha a társadalombiztosítási szerv kizárólag az egészségkárosodásra vonatkozó feltétel hiányában utasítja el az igénylő rokkantsági ellátásra irányuló igényét, vagy szünteti meg a rokkantságon alapuló ellátás folyósítását. Nincs helye a rehabilitációra vonatkozóan bizonyítás felvételének és döntésnek akkor sem, ha az alperes a perben megállapítotthoz képest eltérő, az 50 %-ot el nem érő egészségkárosodáshoz viszonyítottan vizsgálta és állapította meg az igénylő rehabilitálhatóságát. A Tny. 36/A. (1) bekezdés a) pont ab) alpontjában írt feltételek közül az egészségkárosodás és a rehabilitálhatóság fennállása vizsgálható önállóan, olyan feltétel vizsgálatára azonban a társadalombiztosítási határozat felülvizsgálata iránti perben nem kerülhet sor, amely a határozat meghozatalát megelőző eljárásnak nem képezte tárgyát, s amely feltétel hiányára határozatát a társadalombiztosítási szerv sem alapította. Ellenkező esetben nem érvényesülne az igénylő jogorvoslathoz való joga sem, hiszen bíróság döntene elsőként olyan kérdésben, amelyet a társadalombiztosítási szerveknek kell kétfokú eljárás során vizsgálniuk és elbírálniuk. (Mfv.III /2009/5., Mfv.III /2009/4., Mfv.III /2009/4., Mfv.III /2010/4. stb.) A rehabilitálhatósággal kapcsolatos feltételek vizsgálata során visszatérő problémaként jelentkezett, hogy a szakértői bizottság véleménye nem, vagy nem kellően volt indokolt, csupán a vizsgálat végkövetkeztetéseit (pl. a rehabilitáció nem szükséges megállapítást) tartalmazta. A munkaügyi bíróságok helyesen döntöttek, amikor a határozatokat hatályon kívül helyezték, az alperest pedig a Kr3-ban foglaltaknak megfelelő tartalmú szakvélemény beszerzése érdekében új eljárásra kötelezték. A Legfelsőbb Bíróság ilyen ügyekben eljárva leszögezte, hogy a szakértői bizottság szakvéleménye csak akkor alkalmas a felülvizsgálatra, ha a bizottság a
10 Kr3-ban meghatározott szempontoknak megfelelő részletességgel, az azt alátámasztó tényekre is kiterjedően nyilvánít véleményt (az orvosszakértői vélemény lelet részéhez hasonlóan). Előfordult, hogy a bíróságok az igénybejelentést elutasító határozatokat a rokkantságot elérő egészségkárosodási mérték megállapítására tekintettel hatályon kívül helyezték, de a rehabilitáció vizsgálatára vonatkozó utasítást nem adtak. Az ítéletek ilyen hiányosságait a Legfelsőbb Bíróság az eléje került ügyekben pótolta. Helyesen foglaltak ugyanakkor állást a munkaügyi bíróságok arról, hogy az ellátást megszüntető határozatok hatályon kívül helyezése mellett a rehabilitáció tekintetében az új eljárásra kötelezés nem szükséges, ha az ORSZI/NRSZH bizottságok szakvéleménye szerint az életkor miatt nem volt javasolt a rehabilitáció és a perben beszerzett szakvélemény alapján bizonyítást nyert a rokkantság megállapításához szükséges egészségkárosodás. Az életkor, mint objektív körülmény ugyanis a rehabilitációs javaslat szempontjából nem változik. Keresetindítás A vizsgált perekben a október 1. után beavatkozóként eljáró szakhatóság kezdetben kizárólag arra hivatkozva kérte a keresetek elutasítását, hogy az egyébként jogi képviselő nélkül eljáró felperesek keresetlevelükben és a peres eljárás során később sem jelöltek meg jogszabálysértést, illetve mert a beavatkozó eljárása során minden jogszabályt és szakmai szabályt betartva alakította ki a szakhatósági állásfoglalás alapját képező szakvéleményét. A bíróságok helyesen egyetlen esetben sem utasították el ezen okok miatt a társadalombiztosítási határozatoknak az egészségkárosodás mértékével, vagy a rehabilitálhatósággal kapcsolatos megállapításait érdemben vitató kereseteket. A beavatkozó által benyújtott felülvizsgálati kérelmek azonban megelőzhetőek lettek volna, amennyiben a bíróságok ítéleteik indokolásában utaltak volna arra is, hogy a keresetek érdemi elbírálásának azért nem képezte akadályát, hogy a felperesek konkrétan nem jelölték meg azt a jogszabályi rendelkezést, amely álláspontjuk szerint
11 sérült a határozat meghozatala során, mert a Pp. 3. (2) bekezdésében foglalt, a beadványok tartalom szerinti elbírálásának követelményét megfogalmazó szabály alapján a jogszabálysértés (ezekben az ügyekben leggyakrabban az ellátás feltételét képező tény helytelen megállapítása okán a jogosultsági feltételt megfogalmazó anyagi jogi szabály és a Ket. 50. (1) bekezdése) beazonosítható volt. A vizsgált perekben a beavatkozó másik, formális érvelését a bíróságok, bár erre nem mindig tértek ki ítéleteikben, szintén helyesen értékelték akként, hogy a társadalombiztosítási határozatokban megállapított tényállás helytálló voltát cáfolni, a perben beszerzett szakvélemény aggályosságát alátámasztani nem alkalmas. A beavatkozó ezzel a magatartásával magát az érdemi védekezés lehetőségétől fosztotta meg. A fenti tapasztalatok alapján szükséges rögzíteni, hogy a társadalombiztosítási határozatok felülvizsgálata iránti perekben a Pp. általános rendelkezéseit a Negyedik rész Különleges eljárások alatti XX. fejezetében (A közigazgatási perek) foglalt rendelkezésekben foglalt eltérésekkel, és a Pp ában írt további eltérésekkel kell alkalmazni. A munkaügyi bíróságoknak ezekben az ügyekben is szem előtt kell tartaniuk, hogy a társadalombiztosítási per alapkérdése az anyagi és/vagy eljárási jogszabálysértés, illetve az alkalmazott jogszabályok téves értelmezése, amely perekben a felperes meghatározott irányú felülvizsgálatot kér (kell, hogy kérjen) a bíróságtól; a kereseti kérelemhez kötöttség elve ezekben a perekben is érvényesül [l. a november 24-ig alkalmazandó KK. 31. és 34. számú állásfoglalás, jelenleg az 1/2011. (V.9.) és 2/2011. (V.9.) KK vélemények, BH ]. Eljárásjogi szabály megszegése a társadalombiztosítási határozat hatályon helyezésére is csak akkor ad alapot, ha az a döntés érdemére is kihatott (BH ). A Legfelsőbb Bíróság a BH számon közzétett eseti döntésében rámutatott: a társadalombiztosítási határozat bírósági felülvizsgálatánál a keresetlevélben megjelölt jogszabálysértésről kell dönteni. A vizsgált ügyekben jogszabály megjelölésének hiánya nem tette szükségessé a Pp. 95. (2) bekezdése, vagy 130. (1) bekezdés j) pontja alkalmazását (azokat a munkaügyi bíróságok nem is alkalmazták). A keresetlevél ebbéli hiányossága miatt azonban nem kerülhetett volna sor érdemi döntés meghozatalára az EBH számon közzétett elvi határozat alapjául szolgáló perben, amelyben a felperes a rokkantsági nyugdíja összegét a nyugdíjrendszer igazságtalansága, a nyugellátások jogi szabályozásával szembeni kifogások okán vonta kétségbe.
12 A bíróságoknak tehát a Pp a alapján alkalmazandó 330. (2) bekezdésének megfelelően vizsgálniuk kell, hogy a keresetlevélben előadott kifogások alkalmasak-e jogszabálysértés beazonosítására. Erre a Pp. 3. (2) bekezdése alapján kerül sor. Ugyanakkor a bíróságnak ilyen esetben a Pp. 2. (1) bekezdésével összhangban, annak biztosítása érdekében, hogy a perben az ellenérdekű fél jogai se szenvedjenek csorbát, kifejezetten tudomására kell hoznia a feleknek, hogy eljárása során milyen jogszabálysértések körében vizsgálódik. Igen fontos a bizonyítási eljárás megkezdése előtt annak tisztázása, hogy a felperesek konkrétan milyen okok miatt vitatják a határozatot (így pl. az egészségkárosodásnál valamely, a határozat meghozatalakor is fennálló egy vagy több betegség figyelmen kívül hagyása, értékelésének elmaradása, annak, illetve azoknak egyenkénti, vagy az össz-szervezeti egészségkárosodás mértékének meghatározása során való téves értékelése, vagy rehabilitációnál pl. a képzettségnek megfelelő munkakör téves meghatározása). Az erre vonatkozó tényeket és bizonyítékokat a Pp (1) bekezdés c) pontja alapján a felperesnek már a keresetlevelében is elő kell adnia, ahhoz pedig, hogy az ellenérdekű felek a keresetet érdemben vitássá tehessék, a bíróság a tájékoztatási kötelezettségének eleget tudjon tenni, a szakértő célzottan vizsgálódjék, elengedhetetlen mindazoknak a tényeknek, körülményeknek a tisztázása és az arra vonatkozó bizonyítékoknak (pl. orvosi dokumentáció) beszerzése, amelyek a perben vitás tény bizonyítására rendelkezésre állnak. Tájékoztatási kötelezettség teljesítése, bizonyítási teher A tárgyalt ügyekben hozott ítéletek felülvizsgálati támadása a szakértői bizonyításra vonatkozó szabályok mellett igen gyakran alapul a Pp. 3. (3) bekezdése megsértésén. A munkaügyi bíróságok gyakorlata a jóhiszemű és célszerű pervitel követelményét biztosító rendelkezés alkalmazásában teljesen eltérő. A peres iratokból sokszor nem volt megállapítható, hogy a Polgári perrendtartás tájékoztatási kötelezettségre vonatkozó szabályainak alkalmazásával kapcsolatos egyes kérdésekről szóló 1/2009. (VI. 24.) PK véleményben foglaltaknak megfelelő tájékoztatás megtörtént-e. A PK vélemény 8. pontjában foglaltak ellenére (miszerint a tájékoztatást a jegyzőkönyvben, vagy külön végzésben úgy kell rögzíteni, hogy annak tartalma utóbb egyértelműen megállapítható legyen), a tárgyalási
13 jegyzőkönyvekben számos esetben csak az szerepelt, hogy a bíróság a feleket kioktatja a Pp. 3. (3) bekezdésében foglaltakra. A bírói gyakorlat szerint önmagában ez az eljárási szabálysértés nem eredményezi az ítélet hatályon kívül helyezését. A Legfelsőbb Bíróság az eléje került ügyekben a felek pervitele, perbeli aktivitása, beadványai, bizonyítási indítványai tartalma alapján vizsgálta, hogy a megfelelő tájékoztatás elmaradása gátolta-e a bizonyításra kötelezett felet abban, hogy e kötelezettségének eleget tegyen. Tájékoztatás hiányában, vagy elégtelen tájékoztatás esetén a bizonyítottság hiánya a fél terhére nem róható, az erre alapított ítéleteket súlyos eljárási szabályszegés miatt a Legfelsőbb Bíróság, következetes gyakorlata szerint (BH , BH ) hatályon kívül helyezi és a munkaügyi bíróságot új eljárásra utasítja. A rokkantságon, egészségkárosodáson alapuló ellátások tárgyában hozott határoztok felülvizsgálata iránti perekre jellemző, hogy a bírósághoz többféle, sokszor súlyos betegségekkel küszködő emberek fordulnak, akik korlátozott anyagi lehetőségeik miatt nem tudnak jogi képviselőt igénybe venni. Ezért a munkaügyi bíróságoknak fokozottan ügyelniük kell arra, hogy a perek feleslegesen ne húzódjanak el, ennek pedig egyik a biztosítéka a Pp. rendelkezéseinek megfelelő tájékoztatás megadása. A tájékoztatást az adott ügy sajátosságainak figyelembe vételével kell megadni, a tájékoztatás tartalma a bizonyítási eljárás különböző szakaszaiban változhat. Általánosságban rögzíthető, hogy a tárgyalt ügyekben a tájékoztatásnak ki kell terjednie: a vitás kérdés (egészségkárosodási mérték, szakmai munkaképesség, rehabilitálhatóság) szakkérdés, amelyben csak szakértő bevonásával lehet megalapozott döntést hozni; melyik felet terheli a bizonyítási kötelezettség; a bíróság hivatalból nem rendelhet el bizonyítást, amennyiben a bizonyításra köteles fél nem indítványozza szakértő kirendelését, úgy az az ő terhére esik és pervesztést eredményez; a vitás kérdésben mely szakterületen (orvosi, foglalkoztatási, stb.) szakértelemmel rendelkező szakértő adhat szakvéleményt;
14 mely kérdések azok, amelyeket a szakvélemény beszerzésével a perben tisztázni szükséges; a bíróság által szakértőként kirendelhető személyek köre (Pp (2) bekezdés], felek e keretek között megállapodhatnak a szakértő személyében, amelynek hiányában a bíróság dönt; a felek a szakértőhöz kérdések feltevését indítványozhatják, a szakértőhöz feltett kérdéseket a bíróság határozza meg; a szakvéleményre vonatkozóan a felek észrevételeket tehetnek, amennyiben az abban foglaltakat vitatják, meg kell jelölni annak indokait; a bíróság a tényállás tisztázása érdekében meghatározott tényre vonatkozóan szükségesnek tartja további bizonyítás elrendelését; konkrétumokat (nem látja megfelelően bizonyítottnak a releváns tény, körülmény fennállását, stb.) a bíróság nem közölhet; a feleknek lehetőségük van további szakértői bizonyítást indítványozni, ennek a per állásának megfelelő módozatai [Pp (3)-(4) bekezdés, 183. ]. Jellemző, hogy a pervezetés során a Pp (2)-(6) bekezdéseit következetesen alkalmazó és szigorúan betartó munkaügyi bíróságok előtt indult perek megnyugtatóbban és rövidebb idő alatt fejeződtek be, mint az e rendelkezések alkalmazására kisebb hangsúlyt helyezőké. A felek jóhiszemű és célszerű pervitelének előmozdítása, a perek ésszerű időn belüli befejezése érdekében az eljárás résztvevőit a per állásához igazodóan folyamatosan indokolt nyilatkoztatni arról, kétségbe vonják-e, ha igen, milyen okból, az ellenfél tényállításait. A résztvevőket írásbeli nyilatkozataik megtételére, észrevételeik, bizonyítási indítványaik előterjesztésére minden esetben határidő tűzésével kell felhívni. A Pp (6) bekezdése a Pp. 8. -ában foglaltak mellett hatékony eszközt nyújt a bíróságok számára a per befejezését késleltető cselekmények, a per elhúzására irányuló, vagy arra vezető pervitel megakadályozásához. Amennyiben a felek előzetes tájékoztatást kapnak arról, hogy az előírt
15 cselekményre adott határidő indokolatlan elmulasztása esetén a bíróság a rendelkezésre álló bizonyítékok alapján hozza meg döntését, úgy a döntés a fél mulasztásával érintett körben alappal nem támadható. A Legfelsőbb Bíróság a tárgyalt ügycsoportokban számos felülvizsgálati kérelmet talált alaptalannak amiatt, mert az alperes és a beavatkozó a bíróság által beszerzett szakvéleményeket érdemben csupán a felülvizsgálati eljárásban tette vitássá (pl. Mfv.III /2011/3.). A tényállás megállapítási kötelezettség elmulasztása, a további szakértői bizonyítás elrendelésének elmaradása miatt azonban lényegesen kevesebb felülvizsgálati kérelem érkezett azokban az ügyekben, amelyekben a bíróság a szakvéleményre vonatkozó észrevételek és bizonyítási indítványok határidőben történt előterjesztésének elmulasztása esetére kifejezetten kilátásba helyezte, hogy a keresetről a rendelkezésre álló adatok alapján fog dönteni. A vizsgált ügyekben a Pp (1) bekezdésének és 336/A. (2) bekezdésének alkalmazásával kapcsolatban nem voltak kimutathatók problémák, a Pp. 3. (3) bekezdésének megfelelő tájékoztatás adás biztosítása érdekében azonban indokolt felhívni a figyelmet a következőkre is. A tárgyalt ellátások iránti igénybejelentést elutasító határozatok jogszabálysértő voltát a Pp (1) bekezdése alapján főszabályként a felperesnek kell bizonyítania. A bizonyítási teher megfordul, ha a Pp. 336/A. (2) bekezdésében írt feltételek fennállása megállapítható. A jogosultságot az ellátásban részesülő személy ún. soros, vagy a társadalombiztosítási szerv által elrendelt rendkívüli felülvizsgálata eredményeként megszüntető határozatok meghozatalára hivatalból indított eljárások eredményeként kerül sor, ezért a Pp. 336/A. (2) bekezdése alapján a felperes által vitatott körben az alperes köteles annak bizonyítására, hogy határozata, illetve a szakhatóság állásfoglalása alapjául szolgáló tényállás valós. Azonos a helyzet a Pp. 336/A. (2) bekezdésében szabályozott másik esetben. Fontos, hogy a Pp. 336/A. (2) bekezdése bírói gyakorlata (a vizsgált perekben még alkalmazandó 1/2007. KK vélemény, amelyet a Kúria a 3/2010. (XI.8.) KK véleményben nem tartott fenn, EBH számú elvi határozat, stb.) értelmében a bizonyítási teher átfordulását nem eredményezi pusztán annak állítása, hogy a közigazgatási szerv a tényállás-megállapítási kötelezettségének nem tett eleget. A felperesnek ezt az állítását megfelelően alá kell támasztania (rendszerint a társadalombiztosítási szervek által lefolytatott bizonyítási eljárás szabályainak a tényállás feltárását befolyásoló megszegésével). A Legfelsőbb Bíróság társadalombiztosítási határozat felülvizsgálata iránti perben a Pp. 336/A. (2) bekezdés első fordulata értelmezése kapcsán az
16 - 16-1/2007. KK. vélemény alapján rögzítette: ez a rendelkezés a hivatalból indított eljárások esetére biztosítja a fél számára, hogy vitassa a tényállás megállapítási kötelezettség teljesítését. A Pp. 336/A. (2) bekezdésére történő hivatkozás esetén tehát, ha a közigazgatási eljárás hivatalból indult, a félnek bizonyítania kell, hogy nem került sor a bizonyítási eljárás befejezésével annak lezárására, a bizonyítékok ismertetésére, nem volt lehetősége a bizonyítási eljárás során a bizonyítási cselekményeket megismerni, és további indítványokat tenni (BH ). Előzetes bizonyítás Néhány bíróság előzetes bizonyítás keretében vizsgálta az ellátásokra való jogosultság feltételeit. Mivel ezt az alperes egyetlen esetben sem kifogásolta, a jogintézmény alkalmazási gyakorlatáról a Legfelsőbb Bíróságnak a felülvizsgálati eljárásokban nem kellett állást foglalnia. Itt is fel kell hívni azonban a figyelmet arra, hogy a bíróságok kötelesek gondoskodni arról, hogy a szakértő számára a megalapozott, aggálytalan szakvélemény elkészítéséhez szükséges adatok, okirati bizonyítékok teljes körűen rendelkezésre álljanak. Az ítélkezés időszerűségének biztosítása fontos azért is, mert az egészségkárosodás mértékének meghatározása személyes vizsgálaton is alapul, az időmúlás a korábbi egészségi állapot értékelését mindenképpen megnehezíti. Szakértő kirendelése, szakvélemények beérkezése utáni eljárási cselekmények A bizonyítási eljárás elhúzódását gyakran eredményezte az, hogy a bíróság által kirendelt szakértő szakvéleményéből nem tűnt ki, mik az okai az ORSZI/NRSZH bizottságaitól eltérő véleményadásnak. Példaként említhető, hogy az ORSZI/NRSZH véleményei ritka kivételektől eltekintve nem csupán az össz-szervezeti egészségkárosodás mértékét, hanem egyes betegségenkénti részletezésben a részkárosodásokat is tartalmazták. A szervrendszerenkénti értékelésre vonatkozó adatok hiánya
17 miatt a felek számos esetben indítványozták a perben eljárt szakértő véleményének kiegészítését, ami nem volt mellőzhető, ha a szakértő a felperes jogosultságára kihatóan az ORSZI/NRSZH bizottságaitól eltérő eredményre jutott. Az alperes és a beavatkozó a perben eljárt szakértő véleményét gyakrabban fogadta el, amennyiben a szakértő véleményét az általa alkalmazott szakmai szabályok pontos megjelölésével (Irányelvek, oldalszám, pontok, stb.) is alátámasztotta. Az ellátások megszüntetése esetén a felperesek legtöbbször azzal érveltek és érvelnek ma is, hogy állapotukban semmilyen javulás nem történt, betegségeik ugyanúgy fennállnak, sőt súlyosbodtak is, ezért jogosan arra várnak választ, melyek azok a konkrét okok, amelyek miatt már nem részesülhetnek az addig folyósított ellátásban. Ettől az információtól az érintetteket azért sem lehet elzárni, mert tekintve, hogy a megszüntetésre a személyükben, körülményeikben rejlő ok (pl. állapotjavulás) mellett alapot adhat a jogi vagy szakmai szabályozás változása, a jogosultsági feltételek módosítása, szigorítása is csak a megszüntetés alapjául szolgáló ok ismeretében képesek kiválasztani az őket ért (jog)sérelem orvoslására alkalmas jogi eszközt (perindítás, alkotmányjogi panasz) és az arra hatáskörrel rendelkező fórumot (rendes bíróság, Alkotmánybíróság). Gyakoriak a perben eljárt szakértők kompetenciáját kétségbe vonó felülvizsgálati támadások. A Legfelsőbb Bíróság a Pp (3) bekezdése megsértését állító kérelem elbírálása során kimondta: a Pp-nek a szakvélemény aggályossága kiküszöbölésére szolgáló eljárási cselekményeket szabályozó rendelkezéséből, de a Pp. a szakértői bizonyításra vonatkozó más szabályaiból sem vezethető le olyan kötelezettség, hogy a bíróság egészségkárosodás mértékét a megbetegedés(ek) gyógyítására szakosodott orvosszakértő kirendelése útján tisztázza (Mfv.III /2011/6.) Az adott orvosi szakterületen kellő jártassággal rendelkező szakértő bevonásával készített szakvélemény megalapozottsága ugyanakkor kevésbé támadható és a szakvélemény ilyen értelmű kiegészítésére irányuló indítvány előterjesztése elkerülhető. A bíró szakértelem hiányában nem minden esetben tudja megállapítani, hogy az értékelendő betegségek milyen orvosi szakterületekhez tartoznak. Azt, hogy a felperes egyes betegségei értékeléséhez szükséges-e más szakértő, szakkonzulens bevonása, és az milyen területen rendelkezzék jártassággal, a kirendelt igazságügyi orvosszakértőre kell bízni, az erre vonatkozó felhívásban a konkrét szakterület megnevezése nem szükséges.
18 A beavatkozó több ügyben azért kérte mellőzni a foglalkoztatási szakértő által adott szakvélemény figyelembe vételét, mert a szakértői tevékenység egyes kérdéseit szabályozó rendeletet [a Foglalkoztatáspolitikai és Munkaügyi Minisztérium ügykörét érintő szakterületeken a szakértői tevékenység szabályozásáról szóló 10/2003. (VII. 31.) FMM rendelet] a jogalkotó utóbb hatályon kívül helyezte. A bíróságok ezt az érvelést nem fogadták el. A Legfelsőbb Bíróság a Pp (1) bekezdése és az FMM rendelet sérelmét állító felülvizsgálati kérelmek elbírálása során több döntésében is rögzítette: a beavatkozó nem tette vitássá, hogy a bíróság a perben a szakértői névjegyzékben szereplő szakértőt rendelt ki, a szakértő szakvélemény adásra való jogosultsága a bejegyzés alapjául szolgáló jogszabály hatályon kívül helyezése okán nem vonható kétségbe (Mfv.III /2011/3.; Mfv.III /2011/4. Mfv.III /2011/3.). Kiemelendő azoknak a munkaügyi bíróságoknak a szakértői bizonyításra vonatkozó gyakorlata, amelyek: az első tárgyaláson (a fél kérelme esetén rövid határidő tűzésével írásban) módot adtak arra, hogy a felek a szakértőhöz intézendő kérdéseiket előadják; a szakértőt a kirendelő végzésekben a lehetséges kizárási okokat felsorolva felhívták arra, hogy kizárási ok fennállását haladéktalanul jelentse be; tájékoztatták a szakértőt a szakvélemény előterjesztésével való indokolatlan késlekedés esetén alkalmazandó jogkövetkezményekről [Pp (1)-(2) bekezdés]; a kirendelő végzésben röviden ismertetve a tényállást, megjelölve, hogy a felperes az ORSZI/NRSZH által adott véleményeket mely részükben, milyen okok alapján vitatja dátumszerűen is megjelölték, mely időpontban fennálló tényekből, körülményekből kiindulva kell a szakértőnek a szakkérdésben (egészségkárosodásról, rehabilitálhatóságról) állást foglalnia; nyilatkoztatták a szakértőt arról, szükséges-e a jövőben, ha igen, mikor a felperes felülvizsgálata;
19 feljogosították a szakértőt arra, hogy amennyiben szükségesnek tartja, véleménye elkészítésébe vonjon be másik szakértőt, szakkonzulenst; felhívták a szakértőt arra, hogy az ORSZI/NRSZH-val azonos szempontok alapján készítse el szakvéleményét ; felhívták a szakértőt arra, hogy amennyiben véleménye eltér az ORSZI/NRSZH véleményekben foglaltaktól, jelölje meg annak indokait; ellátás megszüntetése esetén felhívták a szakértőt arra, jelölje meg azokat a betegségeket/körülményeket, amelyekben bekövetkezett állapotjavulás/változás miatt a vizsgált feltételek fennállása már nem állapítható meg; a szakvéleményt beérkezése után határidő tűzésével azzal a felhívással küldték meg a feleknek, hogy az arra vonatkozó észrevételeiket és bizonyítási indítványaikat a megadott határidőben terjesszék elő, ellenkező esetben a bíróság úgy tekinti, hogy a szakvéleményben foglaltakat nem vitatják, döntését a bíróság a következő tárgyaláson a rendelkezésre álló adatok, bizonyítok alapján hozza meg. További szakértői bizonyítás elrendelésének szükségessége, módja, a bizonyítékok értékelése A Pp (3) bekezdése, a és 206. (1) bekezdése alkalmazási gyakorlatának vizsgálatakor a következő kérdések merültek fel. Egyes bíróságok arra az álláspontra helyezkedtek, hogy az ORSZI/NRSZH által adott szakvélemények, szakhatósági állásfoglalások az alperes előadásának, vagy az alperes által szolgáltatott okirati bizonyítékoknak minősülnek, ezért az azokban foglalt megállapítások, a perben kirendelt szakértők erősebb bizonyító erővel bíró szakvéleménye alapján megdönthetők, emiatt a társadalombiztosítási szervek eljárásában és a perben beszerzett véleményekben kimutatható eltérések tisztázása szükségtelen.
20 A társadalombiztosítási perben szakvéleménynek a bíróság által a Pp ai alapján kirendelt szakértő véleménye minősül. Ez azonban nem jelenti azt, hogy a bíróságnak a társadalombiztosítási szervek által, döntésük megalapozásához kötelezően beszerzendő szakvélemények/szakhatósági állásfoglalások és a perben kirendelt szakértő véleményében kimutatható eltérések okait szükség esetén nem kell tisztáznia. Nem az a kérdés, hogy a szakvélemények/szakhatósági állásfoglalások a Pp. szabad bizonyítási rendszerében milyen típusú bizonyítéknak (a Pp (1) bekezdésének terminológiájában bizonyítási eszközöknek) minősülnek, hanem hogy azok a rendelkezésre álló egyéb bizonyítékokkal egybevetve alkalmasak-e a perben vitás tény, körülmény, pl. az egészségkárosodás valós mértékének megállapítására. Amennyiben a perben kirendelt szakértő szakvéleménye kellően indokolt, az abban foglaltak a per egyéb adataival összhangban állnak, a felek és a beavatkozó nem tudnak felhozni olyan indokot, amellyel a szakvélemény aggályossága alátámasztható, szükségtelen további bizonyítás elrendelése. Erről a bíróságnak mindig a konkrét ügy sajátosságai, a rendelkezésre álló bizonyítékok tartalmának összevetése alapján kell döntenie. Hangsúlyozandó, hogy a szakvélemény a tárgyalt perekben sem kizárólagos bizonyíték, annak megalapozottságát a vitatott körben a bíróságnak vizsgálnia kell. A per egyéb adataival (pl. a felperesek által csatolt, a különböző betegségek keletkezését, fennállását, súlyosbodását, stb. igazoló orvosi dokumentumokban szereplő adatokkal) való összevetés alapján lehet csak döntést hozni további bizonyítás elrendelése szükségességének kérdésében. A fent írtak érvényesek a fél által csatolt azon magánszakvéleményre is, amely alkalmas arra, hogy a bíróságban a perben beszerzett szakvélemény helytálló voltát illetően aggályokat ébresszen. A Pp (3) bekezdése szerinti bizonyítás elrendelése kapcsán kérdésként merült fel, hogy a bíróság a perben erre irányuló indítvány esetén tanúként vagy szakértőként hallgassa meg az ORSZI/NRSZH bizottságok szakvéleményt adó tagjait, munkatársait. Mivel a peres eljárásban a korábban kifejtettek szerint szakértőnek a bíróság által kirendelt szakértő minősül, ezeket a szakkérdésben nyilatkozó személyeket (szakértő) tanúként idézi és hallgathatja meg a bíróság.